સાહિત્યપ્રેમી ડોક્ટર્સ દ્વારા સંચાલિત સ્પંદન ટ્રસ્ટ દ્વારા સી.યુ.શાહ મેડિકલ હૉલ ખાતે તા.23/11/2014 ના રોજ 'સ્પંદન 2014' પુસ્તક વિમોચનના કાર્યક્રમ નું આયોજન કરવામાં આવ્યું હતું. જેમાં મુખ્ય મહેમાન તરીકે જાણીતા લેખક ડો.શરદ ઠાકરે હાજરી આપી હતી. એ સિવાય અગ્રણીઓ શ્રી મોહનભાઈ પટેલ, શ્રી રેનીશભાઈ પટેલ, શ્રી ઘનશ્યામભાઈ ઢોલરીયા, શ્રી જીલુભાઈ ધાંધલ, શ્રી નરેન્દ્રભાઈ પટેલે પણ હાજરી આપી હતી. ભારતભર ની વિવિધ 56 કોલેજીસ ના વિવિધ 262 ડોકટર્સની 300 થી વધુ કૃતિઓ જેમ કે કવિતા, વાર્તા, લેખ, સ્કેચ, પેઇન્ટીંગ નું સંકલન કરીને એક દળદાર પુસ્તક બનાવવામાં આવ્યું હતું. જેના વિમોચન પ્રસંગે ડો. શરદ ઠાકર દ્વારા ડોકટર અને સાહિત્ય વિષય પર વકતવ્ય આપવામાં આવ્યું હતું. એ ઉપરાંત ડોકટર્સ દ્વારા સર્જાયેલ આ કૃતિઓનું એક સુંદર એક્ઝિબીશન પણ ગોઠવવામાં આવ્યું હતું. આ કાર્યક્રમ માટે સમગ્ર ગુજરાતમાંથી મેડિકલ સ્ટુડન્ટ્સ તથા ડોકટર્સે બહોળા પ્રમાણમાં હાજરી આપી હતી. સ્ટેજ પર આ ડોકટર્સ દ્વારા કાવ્ય, ગઝલ તથા સુંદર ગીત પણ રજૂ કરવામાં આવ્યા હતા. આ સિવાય આ સમગ્ર સંચાલનનાં આધારસ્તંભ તથા સ્પંદન ટ્રસ્ટ પ્રમુખ શ્રી ડો. પાર્થ ગોલ દ્વારા સ્પંદન ટ્રસ્ટ ની કામગીરી અંગેનો રીપોર્ટ પણ આપવામાં આવ્યો હતો. તથા આવનારા ભવિષ્યમાં સમાજ તથા ડોકટર્સ ને જોડતી પ્રવૃત્તિઓ કરવાની જાહેરાત પણ કરવામાં આવી હતી. સુરેન્દ્રનગર ખાતે આવી સુંદર પ્રવૃત્તિનું આયોજન કરીને ટ્રસ્ટ ના પ્રમુખ ડો. પાર્થ ગોલ તથા તેમની ટીમના મેમ્બર્સ કોમલ સરધારા, ઉર્વી કાગથરા, પ્રવીણ પટેલ, મોહિત મકવાણા, કાજલ પટેલ, સ્વાતિ કારીયા, મૌલિક પટેલ, શ્રેયા પટેલ, રિશ્તા કાનાણી દ્વારા સમગ્ર જીલ્લાનું ગૌરવ વધાર્યું છે